15) 
Al Erjavec nije pisao o prirodopisu samo za puk, za školu 
i za strukovnjake, on je pisao i za inteligenciju, koja se bavi 
liepom knjigom. Njegova ,Mravlja“ (izašla najprije u Janežićevoj 
koledi za 1857., onda pretiskana u ,Novicah“ od 25. listopada 
1858.) i njegov ,Rak“ odlikuju se jednostavnošću, neodoljivim 
humorom i krasnim jezikom. 
Njegova krasna razprava, „Bilinski brakovi“, namienjena 
hrvatskoj inteligenciji, izašla je u ,Viencu“ g. 1876. 
Fran Erjavec je, kako već spomenusmo, mnogo privriedio i 
liepoj knjizi braće Slovenaca, te će se ime njegovo uviek spo- 
minjati uz prve slovenske noveliste. Njegovi beletristički spisi od- 
likuju se osobito naravnim, neodoljivim humorom te krasnimi 
opisi prirode. On je napisao mnogo pripoviesti i novela, većih i 
manjih, humoresaka, šaljivih i ozbiljnih putopisa, itd., koji su 
spisi raztreseni po mnogih slovenskih listovih, koledarih itd. 
Iz ovo nekoliko rieči razabrat će svatko, koliko je Erjavec 
zasluga stekao za razširenje i popularizovanje prirodopisa, pa stoga 
kličemo iz pune duše: Slava Franu Erjavcu! 
Josip Prigl, 
